CELEX: 32012D0253
Language: ro
Date: 2012-05-10 00:00:00
Title: 2012/253/UE: Decizia de punere în aplicare a Comisiei din 10 mai 2012 de modificare a anexei II la Directiva 2004/68/CE a Consiliului în ceea ce privește criteriile generale de bază pentru ca un teritoriu să fie considerat indemn de boala limbii albastre [notificată cu numărul C(2012) 2978]  Text cu relevanță pentru SEE

12.5.2012   
            
            
               RO
            
            
               Jurnalul Oficial al Uniunii Europene
            
            
               L 125/51
            
         DECIZIA DE PUNERE ÎN APLICARE A COMISIEI
   din 10 mai 2012
   de modificare a anexei II la Directiva 2004/68/CE a Consiliului în ceea ce privește criteriile generale de bază pentru ca un teritoriu să fie considerat indemn de boala limbii albastre
   [notificată cu numărul C(2012) 2978]
   (Text cu relevanță pentru SEE)
   (2012/253/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Comunitate, al anumitor ungulate vii, de modificare a Directivelor 90/426/CEE și 92/65/CEE și de abrogare a Directivei 72/462/CEE (1), în special articolul 13 alineatul (2) litera (b),
   întrucât:
   
               (1)
            
            
               Directiva 2004/68/CE stabilește cerințele de sănătate animală privind importul și tranzitul, în Uniune, al ungulatelor vii din speciile enumerate în anexa I la directiva menționată anterior.
            
         
               (2)
            
            
               În temeiul acestei directive, importul de ungulate vii și tranzitul prin Uniune urmează să fie autorizat doar din țări terțe care apar pe lista sau listele care este (sunt) întocmită (întocmite) sau modificată (modificate) în conformitate cu procedura prevăzută în directiva respectivă.
            
         
               (3)
            
            
               Importurile de ungulate vii în Uniune trebuie să fie permise numai dacă țările terțe autorizate oferă garanția că animalele provin dintr-un teritoriu indemn, în conformitate cu criteriile generale de bază enumerate în anexa II la Directiva 2004/68/CE și în care intrarea animalelor vaccinate împotriva bolilor enumerate în respectiva anexă trebuie să fie interzisă.
            
         
               (4)
            
            
               Boala limbii albastre este menționată în anexa II la Directiva 2004/68/CE. În conformitate cu anexa respectivă, pentru toate speciile de animale, altele decât cele din familia Suidae, condițiile în care un teritoriu este considerat indemn de boala limbii albastre sunt că nu s-a înregistrat niciun caz de boală și nu s-a efectuat nicio vaccinare în cursul ultimelor douăsprezece luni, sub controlul corespunzător al populației de Culicoides.
            
         
               (5)
            
            
               În ultimii ani, ca rezultat al noilor dezvoltări tehnologice, au devenit disponibile „vaccinurile inactivate” împotriva bolii limbii albastre, care nu prezintă riscul unei circulații locale nedorite a virusului vaccinal la bovinele, ovinele și caprinele nevaccinate. În momentul de față, este în general acceptat faptul că vaccinarea cu vaccinuri inactivate este instrumentul preferat pentru controlul bolii limbii albastre și pentru prevenirea bolii clinice la astfel de animale în Uniune.
            
         
               (6)
            
            
               În consecință, Directiva 2000/75/CE a Consiliului din 20 noiembrie 2000 de stabilire a dispozițiilor specifice privind măsurile de combatere și de eradicare a bolii limbii albastre (2) a fost recent modificată prin Directiva 2012/5/UE a Parlamentului European și a Consiliului (3), să prevadă utilizarea vaccinurilor inactivate în toate regiunile UE.
            
         
               (7)
            
            
               Ca urmare a evoluției situației epidemiologice în ceea ce privește boala limbii albastre, precum și pentru alinierea cu standardele Organizației Mondiale pentru Sănătatea Animală (OIE), Regulamentul (CE) nr. 1266/2007 al Comisiei din 26 octombrie 2007 referitor la normele de punere în aplicare pentru Directiva 2000/75/CE a Consiliului în ceea ce privește controlul, monitorizarea, supravegherea și restricțiile privind deplasarea anumitor animale din speciile sensibile la boala limbii albastre (4) a fost modificată recent. În consecință, standardele UE necesită absența circulației virusului pentru o perioadă de cel puțin doi ani pentru a considera un teritoriu indemn de boala limbii albastre. Perioada de douăsprezece luni prevăzută în anexa II la Directiva 2004/68/CE ar trebui, prin urmare, să fie modificată în mod corespunzător.
            
         
               (8)
            
            
               Directiva 2000/75/CE și Regulamentul (CE) nr. 1266/2007 se aplică circulației în interiorul Uniunii de ungulate vii din speciile sensibile la boala limbii albastre. Este necesar ca criteriile generale de bază pentru ca un teritoriu al unei țări terțe să fie considerat indemn de boala limbii albastre, astfel cum este stabilit în anexa II la Directiva 2004/68/CE, să fie aliniate cu cerințele aplicabile în cadrul Uniunii.
            
         
               (9)
            
            
               Prin urmare, anexa II la Directiva 2004/68/CE trebuie modificată în consecință.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   În anexa II la Directiva 2004/68/CE, rubrica referitoare la boala limbii albastre se înlocuiește cu rubrica următoare:
   
      
                  „Boala limbii albastre
               
               
                  niciun caz de boală și nicio vaccinare efectuată în ultimele 24 de luni sub controlul adecvat al populației de Culicoides
                  
               
               
                  Toate speciile, altele decât cele din genul Bos, Bison, Bubalus, Ovis și Capra și din familia Suidae”
               
            
   Articolul 2
   Prezenta decizie se adresează statelor membre.
   
      Adoptată la Bruxelles, 10 mai 2012.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 139, 30.4.2004, p. 321.
   
      (2)  JO L 327, 22.12.2000, p. 74.
   
      (3)  JO L 81, 21.3.2012, p. 1.
   
      (4)  JO L 283, 27.10.2007, p. 37.